laion/Wikipedia-Exotic huggingface dataset:
סוזן פורד

סוזן אליזבת' פורד ביילס (באנגלית:Susan Elizabeth Ford Bales; נולדה ב-6 ביולי 1957) היא צלמת עיתונות וסופרת אמריקאית. בתם של נשיא ארצות הברית ה-38 ג'רלד פורד ושל רעייתו בטי פורד. פורד נולדה בוושינגטון הבירה והיא בת הזקונים של ג'רלד פורד ובטי פורד. ב-1974 נבחר אביה לנשיא ארצות הברית, ב-1975, שנת סיום לימודיה בתיכון, נערך נשף סיום לימודיה בבית הלבן, זהו נשף הסיום היחידי בהיסטוריה שנערך בבית הלבן. היא שימשה כמארחת הרשמית בבית הלבן בעת שאמה הייתה בטיפולים עקב סרטן השד בו לקתה. היא למדה במכללת מאונט ורנון לנשים, מוסד אקדמאי לנשים בלבד בוושינגטון הבירה, אחרי כן היא גם למדה סמסטר אחד באוניברסיטת קנזס. היא הוכשרה כצלמת ועבדה בצילום עיתונאי עבור Associated Press וניוזוויק. ב-1992 החלה לשמש כחברת הנהלה ב"מרכז בטי פורד", מרכז לטיפול בהתמכרויות, ב-2005 החלה לשמש כיושבת ראש המרכז. ב-2002 יצא הרומן שכתבה ביחד עם לורה היידן "Double Exposure: A First Daughter Mystery". ב-10 בפברואר 1979 התחתנה עם צ'ארלס ואנס ששירת בשירות החשאי של ארצות הברית בזמן כהונתו של אביה כנשיא. נולדו להם שתי בנות, טיין מרי ואנס (ילידת 1980) והת'ר אליזבת' ואנס (ילידת 1983). ב-1988 הם התגרשו. ב-25 ביולי 1989 פורד נישאה לעורך הדין ואדן ביילס, ממנו התגרשה ב-2018. מיד לאחר נישואיהם הם עברו להתגורר בטלסה, אוקלהומה. ב-1997 הם עברו לאלבקרקי, ניו מקסיקו, שם חיו כמעט 12 שנים לפני שחזרו לטלסה ב-2009. לאחר גירושיה עברה להתגורר במקיני, טקסס. בשנת 2010, בגיל 53, פורד קיבלה דום לב פתאומי תוך כדי פעילות גופנית במכשיר אליפטי. מדיה וקבצים בנושא סוזן פורד בוויקישיתוף [1] סוזן פורד, במסד הנתונים הקולנועיים IMDb (באנגלית)
הבחירות הפרלמנטריות בקנדה 1874

הבחירות הפרלמנטריות השלישיות בקנדה מאז איחוד קנדה התקיימו ב-22 בינואר 1874 והיו הבחירות הראשונות בהיסטוריה הקנדית שנערכו ביום אחיד בכל הפדרציה ולא על גבי מספר ימים נפרדים. במהלך הבחירות היו שתי מפלגות מרכזיות, שתי מפלגות משניות ומספר מועמדים עצמאיים. המפלגות המרכזיות היו המפלגה השמרנית בראשות ראש הממשלה המכהן - ג'ון אלכסנדר מקדונלד והמפלגה הליברלית בראשות אלכסנדר מקנזי. המפלגות המשניות היו המפלגה השמרנית-ליברלית, שרצה בחסות המפלגה השמרנית ובמקביל העמידה את מקדונלד כמועמד מטעמה לקדנציה נוספת בראשות הממשלה ומפלגת העבודה השמרנית החדשה שצידדה גם כן במפלגה השמרנית. הבחירות הללו עמדו בסימן "השערורייה הפסיפית"; שערוריית שחיתות שלטונית שבמהלכה התגלה כי גורמים מרכזיים בממשל מקדונלד לקחו הונאות מידי חברת מסילת הברזל הפסיפית, עליה הוטל מטעם הממשלה לבנות מסילת ברזל מהאוקיינוס האטלנטי ועד האוקיינוס השקט. השערורייה פגעה קשות בתדמית המנהלית של ממשל מקדונלד. אחוז ההצבעה בבחירות עמד על 69.6% מכל בעלי זכות ההצבעה, ירידה של 0.7 אחוזים מהבחירות הקודמות. המפלגה הליברלית ניצחה ב-128,455 קולות שהיוו 39.5% מכלל ההצבעות ו-129 מושבים בבית הנבחרים של קנדה, הבית התחתון בפרלמנט הקנדי. הקואליציה השמרנית קיבלה 97,925 קולות שהיוו 30.1% מכלל קולות המצביעים. בסופן של הבחירות הפך אלכסנדר מקנזי לראש הממשלה הקנדי הראשון מטעם המפלגה הליברלית. מדיה וקבצים בנושא הבחירות הפרלמנטריות בקנדה 1874 בוויקישיתוף בחירות וראשי ממשלה, האנציקלופדיה הקנדית תוצאות בחירות בקנדה, 1867 - הווה
לואנה רדצקי

לואנה רדצקי (בגרמנית: Loana Radecki; נולדה ב-1963) היא דוגמנית גרמנייה. רדצקי נולדה בברלין, כמיס ברלין השתתפה במיס גרמניה וזכתה בתחרות. בתחרות מיס תבל 1983 עלתה לשלב חצי הגמר, באותה שנה גם ייצגה את מדינתה בתחרות מיס אינטרנשיונל. בתחרות מיס אירופה 1984 הייתה מבין חמישיית הגמר. ב-1984 הופיעה בסרט התיעודי "Thron und Taxi". לואנה רדצקי, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ריקרדו גריר

ריקרדו גריר (באנגלית: Ricardo Greer; נולד ב-18 באוגוסט 1977 בניו יורק, ניו ג'רזי) להורים שהגיעו מרפובליקה הדומיניקנית. הוא היה שחקן כדורסל בעיקר בליגה הצרפתית ושיחק בנבחרת הרפובליקה הדומיניקנית בכדורסל. הוא האח הבכור של ג'ף גריר. לאחר סיום בית הספר ריקרדו גריג שיחק בקבוצת אוניברסיטת פיטסבורג. בשנת 2001 הוא השתתף בדראפט של NBA ולא נבחר. בעקבות כך הוא שיחק בקבוצה מסנטו דומינגו ובעונת 2001/2002 המשיך לבי.סי. קייב. החל מעונת 2002/2003 ריקרדו גריר שיחק בעיקר בקבוצות של הליגה הצרפתית העליונה. בתקופה זו הוא פעמים זכה באליפות הליגה (2005 ו-2008), זכייה בגביע צרפת (2007), שחקן זר המצטיין (2010), שחקן מצטיין של גמר הליגה (2005) ובמשך מספר עונות היה בצוות אול-סטאר של הליגה. כחבר נבחרת הוא השתתף מספר פעמים באליפות האמריקות בכדורסל וזכה איתה במקום הרביעי. החל משנת 2017 ריקרדו גריר מועסק כמאמן. פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר היורוליג ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פורמולה 1 עונת 1982

עונת 1982 הייתה העונה השלושים ושלוש של אליפות הפורמולה 1, שאורגנה על ידי הפדרציה הבינלאומית לרכב (FIA). 11 נהגים שונים משבע קבוצות השיגו ניצחון במהלך העונה. אף נהג לא ניצח יותר משני מרוצים. קקה רוזברג מקבוצת ויליאמס זכה באליפות הנהגים, אף על פי שניצח רק מרוץ אחד במהלך העונה, אך הראה יציבות לאורך העונה והקדים בחמש נקודות את דידייה פירוני וג'ון וטסון. קבוצת פרארי זכתה באליפות היצרנים. גרנד פרי דרום אפריקה, מרוץ פתיחת העונה, כמעט ולא התקיים עקב שביתה של הנהגים שהייתה חלק מהמאבק המתמשך בין הפדרציה לספורט (FISA) ואיגוד הנהגים (FOCA). המאבק הוביל גם להחרמה חלקית של גרנד פרי סן מרינו. במהלך העונה מצאו את מותם שני נהגים: ז'יל וילנב, שנהרג במקצה האימון לקראת גרנד פרי בלגיה, וריקארדו פלאטי שנהרג בפתיחת גרנד פרי קנדה. דידייה פירוני, שהתחרה על התואר, נפגע קשה במקצה הדירוג לקראת גרנד פרי גרמניה. פציעה, שבסופו של דבר, הביאה לסיום הקריירה שלו כנהג מרוצים. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו תוצאות כל המרוצים בעונה. מדיה וקבצים בנושא פורמולה 1 עונת 1982 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. "1982 Race Results". formula1.com. Formula One World Championship Limited. אורכב מ-המקור ב-16 במרץ 2018. נבדק ב-16 במרץ 2018. {{cite web}}: (עזרה) "1982 Driver Standings". formula1.com. Formula One World Championship Limited. אורכב מ-המקור ב-16 במרץ 2018. נבדק ב-16 במרץ 2018. {{cite web}}: (עזרה) "1982 Constructor Standings". www.formula1.com. Formula One World Championship Limited. אורכב מ-המקור ב-21 בפברואר 2018. נבדק ב-9 בדצמבר 2016. {{cite web}}: (עזרה)
אוקיינידים

במיתולוגיה היוונית, האוקיינידים (ביוונית עתיקה: Ωκεανιδες) היו שלושת-אלפי בניהם ובנותיהם של הטיטאנים אוקיינוס וטתיס (Tethys). כל אחד ואחת מאלוהויות ונימפות אלה היה פטרון של נחל, נהר, ים, אגם, בריכה, שדה מרעה, פרח או ענן. אדמטה אורינומה (Eurynome) איאנטה (Ianthe) - נפלה (Nephele) איידיה (Eidyia) אינכוס (Inachos) - ממיסדי ארגוס, פוליס ביוון העתיקה. אכלוס (Achelous) - מגדולי הנהרות ביוון. אכרון (Acheron) - צפון מערב יוון. אלפאוס (Alpheos) - הנהר הגדול בפלופונסוס. אלקטרה (Elektra) - לא אלקטרה בתו של אגממנון. אמלתיאה (Amalthea) - הייתה אימו המאמצת של זאוס לפני שהגיע לאולימפוס. אמפיטריטה (Amphitrite) - אשתו המוכרת ביותר של פוסידון, אלת הים, אמו של טריטון. אניפאוס (Enipeos) - נהר בתסליה. אסופוס (Asopos) - נהר קטן ביוון. אסיה - אשתו של יאפטוס ואמם של הטיטאנים אטלס, אפימתאוס, פרומתאוס ומנואטיוס. ידועה גם בשם "קלימנה" (Κλυμενη). בולבה (Bolbe) - נימפת העיר ביירות דוריס (Doris) - אמם של הנראידות, נימפות ששכנו בים. דיאונה (Dione) וולטורנוס (Volturnus) זאוקסו (Zeuxo) טיברטוס (Tibertus) טיברינוס (Tiberinus) טיכה (Tyche) טלסטו (Telesto) ליסיתאה (Lysithea) - אחת מנשות זאוס, ילדה לו את הרקלס (לא האל הרקלס). מטיס (Metis) - רעייתו הראשונה של זאוס ואמה של האלה אתנה. מיאנדר (Minader) - נהר בדרום מערב טורקיה. מליבויאה (Meliboia) - אמו של ליקאון מלך ארקדיה. מליה (Melia) - אשתו של פוסידון ומאוחר יותר גם של אחיה אינכוס. מרופה נילוס (Nillos) - אל הנהר הנילוס. סטיקס - האוקיינידה של הנהר סטיקס, שזרם תשע פעמים סביב האדס; זוהי רוח הנהר הנקבית היחידה. סקמאנדרוס (Skamandros) פילירה (Philyra) - אלת הבושם, יופי, רפואה וכתיבה. אימו של הקנטאור כיירון. פלאיונה - אימן של הפליאדות ואשתו של אטלס. פנאוס (Peneos) - שמם של מספר נהרות ביוון. פרסה (Perse) - אשתו של אפולו. צור (Chor) - על שמו העיר הפיניקית צור. קברן (Kebren) קטילוס (Katillos) - מייסד העיר האיטלקית טבורי. קירקה (Kirke) קרבן (Karban) - נהר ליד טרויה. קליטינו (Klitynno) קלימנה (Klymene) (אין מדובר באוקיינידה אסיה) קלירואה (Kallirroe) - נימפת מים. קפיסוס (Kephissos) - נהר ביוון ואבי נרקיסוס. קריניסוס (Krinissos) - נהר בסיציליה. רודה (Rhode) - המבוגרת ביותר מבין האוקיינידים, מגינת האי רודוס הנקרא על שמה. מדיה וקבצים בנושא אוקיינידים בוויקישיתוף
שנג'ואו 12

שנג'ואו 12 (בסינית מפושטת: 神舟; בפין-יין: shénzhōu) היא חללית שנג'ואו סינית ששוגרה ב־17 ביוני 2021 מנמל החלל ג'יוצ'ואן. החללית נשאה על סיפונה שלושה טייקונאוטים לעגינה ושהות במודול הליבה טיאנחה של תחנת החלל טיינגונג, תחנת חלל סינית מודולרית. חברי הצוות הוכרזו פומבית ב-16 ביוני 2021. הצוות מנה את: הרפובליקה העממית של סין ניי האישנג, ראש הצוות הרפובליקה העממית של סין ליו בומינג, מפעיל הרפובליקה העממית של סין טאנג הונגבו, מפעיל מערכת צוות הגיבוי מנה את: הרפובליקה העממית של סין דזאי ג'יגאנג, ראש הצוות הרפובליקה העממית של סין ואנג יאפינג, מפעילה הרפובליקה העממית של סין יה גואנגפו, מפעיל מערכת השיגור בוצע ב-17 ביוני 2021 ממרכז שיגורי הלוויינים ג'יוצ'ואן בעזרת משגר מדגם צ'אנג ז'נג 2F. לאחר כ-6.5 שעות החללית התחברה לתחנת החלל טיינגונג. זה היה ביקור ראשון בתחנת חלל זו. באותו יום אנשי הצוות נכנסו לתחנת החלל והחלו פעולות בהפעלתה. ב-4 ביולי ליו בומינג וטאנג הונגבו ביצעו פעילות חוץ-רכבית. המטרה הייתה לבדוק חליפת חלל חדשה, להשלים התקנת זרוע רובוטי של תחנת החלל ולהתקין בחלק החיצוני שלה ציודים חדשים. הפעילות נמשכה כ-7 שעות. ב-20 באוגוסט ליו בומינג וניה האישנג ביצעו פעילות חוץ-רכבית. המטרה הייתה לבדוק חליפת חלל חדשה ולהתקין בחלק החיצוני שלה ציודים חדשים. הפעילות נמשכה כ-6 שעות. ב-16 בספטמבר חללית התנתקה מתחנת החלל ונחתה בכדור הארץ ב-17 בספטמבר באזור מדבר גובי. מדיה וקבצים בנושא שנג'ואו 12 בוויקישיתוף תיאור המשימה תיאור המשימה באתר spacefacts "China unveils Shenzhou-12 astronauts for space station construction". Xinhua News Agency. 16 ביוני 2021. נבדק ב-17 ביוני 2021. {{cite web}}: (עזרה) ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
הפיגוע בשגרירות ישראל במאוריטניה

הפיגוע בשגרירות ישראל במאוריטניה התרחש ב-1 בפברואר 2008, כאשר לפחות שלושה חמושים השתייכים לארגון הטרור המוסלמי, אל-קאעידה במגרב האסלאמי פתחו באש מחוץ למתחם שגרירות ישראל בנואקשוט, בירת מאוריטניה. החמושים פצעו שלושה עוברי אורח. לאחר האירוע נעצרו שמונה חשודים בחשד שהיו מערובים בפיגוע. ב-1 בפברואר 2008 תקפו כמה חמושים לא מזוהים את שגרירות ישראל שבנואקשוט, בירת מאוריטניה בעזרת רימונים ואקדח. בסביבות 2:20 לפנות בוקר בין שלושה לשישה חמושים לבושים בטורבן התקרבו לבניין השגרירות ופתחו באש תוך כדי קריאת "אללה אכבר". שומרי השגרירות השיבו באש, ובמהלך קרב היריות נפצעו שלושה עוברי אורח בהם אישה צרפתייה שעברה בסמוך למועדון הלילה. לאחר מכן נמלטו התוקפים ברכב. בהודעה שכותרתה הייתה "בהורתך, עזה" קיבל ארגון הטרור המוסלמי, אל-קאעידה במגרב האסלאמי את האחריות לפיגוע. כמו כן, הארגון הצהיר שהשגריר הישראלי, בועז ביסמוט היה המטרה והם התכוונו לרצוח אותו. הפיגוע היה אחרון בשורה של מתקפות ומעשי רצח שבוצעו בתיירים וחיילים במאוריטניה באותה תקופה. למחרת האירוע, הודיעו הרשויות במאוריטניה כי הם עצרו שלושה חשודים במרחק של כ-150 ק"מ מהבירה. ב-8 בפברואר הוכרז כי שמונה אנשים, בהם אזרח מאלג'יריה נעצרו בחשד שהיו קשורים לפיגוע. בתגובה לפיגוע, הוחלט כי שגרירויות ישראל ברחבי העולם יהיו במתכונת של כוננות ביטחונית מוגברת, בנוסף לכך איש ביטחון ישראלי הוזמן למאוריטניה כדי להעריך את רמת הסיכון של השגרירות. ynet וסוכנויות הידיעות, מאוריטניה: חמושים ירו לעבר שגרירות ישראל, באתר ynet, 1 בפברואר 2008 "Mauritania: An Embassy Attack and Al Qaeda". Stratfor. נבדק ב-2018-02-19. "Israeli Embassy attacked by gunmen in Mauritania". The Meir Amit Intelligence and Terrorism Information Center. 2008-02-06. נבדק ב-2018-02-19. רויטרס, אל-קאעידה לקח אחריות לפיגוע במאוריטניה, באתר ynet, 3 בפברואר 2008 VOA (2009-10-27). "Gunmen Attack Israeli Embassy in Mauritania". VOA. נבדק ב-2018-02-19. "8 suspects arrested in Israeli Embassy attack in Mauritania". haaretz.com. 2008-02-08. נבדק ב-2018-02-19. Flynn, Daniel (2008-02-01). "Gunmen attack Israel embassy in Mauritania". U.S. נבדק ב-2018-02-19.
נירדרז'

נירדרז' (בהונגרית: Nyírderzs) הוא כפר במחוז סבולץ'-סטמאר-ברג שבצפון מזרח הונגריה. בדומה ליישובים רבים באירופה, גם אוכלוסיית נירדרז' קטנה בעשרות השנים האחרונות, מ-659 תושבים בשנת 1990 עד 631 תושבים בשנת 2020. הכפר ואזורו מיושבים לסירוגין מאז המאה ה-13 יהודים הגיעו לנירדרז' במחצית השנייה של המאה ה-18. בזמן הקרע ביהדות הונגריה לאחר קונגרס יהודי הונגריה בדצמבר 1868 הצטרפו יהודי נירדרז' לזרם האורתודוקסי. לאחר כניסת הצבא הגרמני להונגריה במרץ 1944 הועברו יהודי המקום לגטו מאטסלקה, ובסוף מאי 1944 הובלו לאושוויץ. נירדרז' בפנקס הקהילות הונגריה, עמוד 387 מדיה וקבצים בנושא נירדרז' בוויקישיתוף אתר האינטרנט הרשמי של נירדרז' "נירדרז'", באתר JewishGen (באנגלית) קהילת נירבוגאט, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודי נירדרז' שנרצחו בשואה מפקדי האוכלוסין של יהודי הונגריה, 1993
עומר טל

עומר טל (נולד ב-15 באוקטובר 1992) הוא כדורסלן ישראלי, המשחק בעמדות הרכז והקלע בעירוני נהריה. טל החל את דרכו במחלקת הנוער של עצמה כפר ורדים, המקום בו גדל. בהמשך הוא עבר לנוער של הפועל גליל עליון. בשנת 2013 החל טל לשחק בבוגרים של הקבוצה. בעונתו הראשונה, שותף טל ב-24 משחקים, בהם העמיד ממוצעים של 4.6 נקודות, 1.4 אסיסטים ו-1.4 ריבאונדים ב-14.5 דקות. בעונתו השנייה, שיפר טל את מעמדו בקבוצה, וב-14 משחקים העמיד ממוצעים של 6.8 נקודות, 2.9 אסיסטים ו-2.2 ריבאונדים ב-20.9 דקות, לפני שעזב את הקבוצה באמצע העונה. בינואר 2015, חתם טל באנרג'יה רובינאר מהליגה הרומנית ומהיורוצ'אלנג'. טל שיחק בליגה כמקומי בעקבות דרכונו הרומני. ביורוצ'אלנג', שותף טל ב-4 משחקים בהם שיחק רק 1.3 דקות בממוצע למשחק ולא הרבה להרשים. בליגה הרומנית, שותף טל ב-3 משחקים בהם העמיד 0.7 נקודות, 2.0 אסיסטים ו-1.7 ריבאונדים ב-9.0 דקות. בפלייאוף הוא שיחק במשחק אחד בו קיבל 3 דקות בלבד. לקראת עונת 2015/2016, חתם טל בדינמו בוקרשט. בבוקרשט שותף טל ב-4 משחקים, בהם העמיד ממוצעים של 1.5 נקודות ו-1.5 ריבאונדים ב-9.8 דקות, לפני שעזב את הקבוצה. בינואר 2016, חזר טל לישראל וחתם עד תום העונה בהפועל מגדל העמק. בקבוצה שיחק טל ב-16 משחקים, בהם העמיד ממוצעים של 10.4 נקודות, 5.8 אסיסטים, 3.8 ריבאונדים ו-1.1 חטיפות ב-30.8 דקות. ב-8 ביולי 2016, חתם טל בהפועל עפולה. בעפולה העמיד טל ממוצעים של 11.6 נקודות ו-4.4 אסיסטים למשחק. ב-5 ביוני 2017, חתם טל בהפועל רמת-גן גבעתיים. ברמת גן שותף טל ב-34 משחקים, בהם העמיד ממוצעים של 8.9 נקודות, 2.5 ריבאונדים ו-2.4 אסיסטים ב-24.2 דקות. ב-19 ביולי 2018, חתם טל במכבי קריית מוצקין. במוצקין שותף טל ב-32 משחקים, בהם העמיד ממוצעים של 10.9 נקודות, 4.1 ריבאונדים ו-3.7 אסיסטים ב-25.8 דקות. ב-26 ביוני 2019, חתם טל בהפועל חיפה. בחיפה שותף טל ב-21 משחקים, בהם העמיד ממוצעים של 10.3 נקודות, 3.8 אסיסטים ו-2.7 ריבאונדים ב-27.5 דקות. בעקבות מיקומה של חיפה במקום השני בעת עצירת העונה עקב מגפת הקורונה, עלתה הקבוצה יחד עם טל לליגת העל. ב-2 באוגוסט 2020, חתם טל בהפועל גליל עליון וחזר לקדנציה שנייה בקבוצה. בעונה זו סיימה הקבוצה במקום ה-3 וניצחה בסדרות רבע, חצי וגמר אליפות הליגה ועלתה לליגת העל. טל העמיד ממוצע של 12.7 נק', 5.3 אס' ו-2.9 ריב' ב-27.9 דק' למשחק. את עונת 2021/2022 בליגת העל פתח טל בגליל עליון וב-16 משחקים עלה מן הספסל והעמיד ממוצעים של 4.3 נק' ו-1.8 אס' ב-14.1 דק' למשחק, בפברואר 2022 חתם בהפועל חולון. יחד עם הפועל חולון זכה באליפות המדינה לשנת 2021/2022. ב-5 ביולי 2022 חתם טל לשתי עונות בעירוני נהריה מהליגה הלאומית. מדיה וקבצים בנושא עומר טל בוויקישיתוף עפולה מתחמשת: עומר טל ואוראל לב חתמו, באתר סלאומית, ‏8 ביולי 2016 כפיר חודרה, עומר טל חתם בהפועל ר"ג/גבעתיים לעונה הבאה, באתר ONE, ‏5 ביוני 2017 כפיר חודרה, ‏מרכוס ברהאם חתם בכפ"ס, עומר טל בקריית מוצקין, באתר ONE‏, 19 ביולי 2018 כפיר חודרה, ‏הסגל מקבל צורה: עומר טל חתם בהפועל חיפה, באתר ONE‏, 26 ביוני 2019 עומר טל חוזר לכפר בלום, באתר סלאומית, ‏2 באוגוסט 2020 עמרי מנהיים, ‏רשמי: עומר טל מצטרף להפועל חולון, באתר ערוץ הספורט, 23 בפברואר 2022 עומר טל חתם בעירוני נהריה בחוזה לשתי עונות, באתר ONE‏, 5 ביולי 2022
פסק זמן

האם התכוונתם ל... פסק זמן (ספורט) – חוק המאפשר למאמן לעצור את מהלך המשחק פסק זמן בכדורסל פסק זמן בכדורעף פסק זמן בהוקי פסק זמן (ממתק) – ממתק תוצרת חברת עלית פסק זמן (אלבום) – אלבום של הזמר אריק איינשטיין
הדיוויזיה ה-292 (ורמאכט)

הדיוויזיה ה-292 (בגרמנית: 292. Infanterie-Division) הייתה דיוויזיית חי"ר של גרמניה הנאצית במהלך מלחמת העולם השנייה. הדיוויזיה הוקמה ב-6 בפברואר 1940, בגל ההתגייסות השמיני, במחוז הצבאי השני (פומרניה). היא לחמה במרבית קיומה במסגרת מרכז קבוצת הצבא בחזית המזרחית. בשנת 1941, כחלק מהארמייה הרביעית, היא לחמה בקרב על מוסקבה, ובשנת 1943 לחמה במבצע מצודה. בסוף 1944 השתתפה הדיוויזיה עם הארמייה התשיעית בלחימה באזור ביצות פריפיאט, אך שחרור השטח הסובייטי המוצלח במהלך מתקפות הקיץ שלהם, מבצע בגרטיון ומבצע לבוב-סנדומייז', הביא לנסיגת כוחות גרמנים בהתמדה; לאחר סדרת קרבות הגנה עזים, הדיוויזיה ה-292 חצתה לבסוף את קו ההגנה של נהר נרב ב-5 בספטמבר 1944. מול החזית הבלארוסית השנייה בנרב במהלך המזרחי של פרוסיה המזרחית, הושמדה הדיוויזיה במהלך סדרת פעולות הגנה החל מ-14 בינואר 1945. תוך עשרה ימים היא נאלצה לחזור לגבול פרוסיה המזרחית, ונותקה מיחדית האם שלה, הארמייה השנייה; עד ה-2 בפברואר היא הגיעה להיילסברג, שם היא הייתה כמעט מוקפת, אך המשיכה לנהל נסיגה קרבית (אם כי הצטמצמה לרמת קמפפגרופה) יחד עם שארית הארמייה הרביעית שנלכדה בכיס היילגנביל. הדיוויזיה הושמדה לבסוף בקרב למען העיירה הייליגנביל, שנפלה ב-25 במרץ. הניצולים נקלטו בדיוויזיה ה-170, כמה מהם פונו דרך פריש האף. מרטין דהמל (6 בפברואר 1940) וילי זיגר (29 בספטמבר 1941) קורט בדינסקי (אוגוסט 1942) וולפגנג פון קלוגה (ספטמבר 1942) ריכרד יוהאן (20 ביולי 1943) יוהנס גיטנר (30 ביוני 1944) רודולף רייכרט (אוקטובר 1944) הדיוויזיה ה-292 באתר lexikon-der-wehrmacht (בגרמנית)
דייוויד נחום

דייוויד נחום (באנגלית: David S. Nahom) הוא קצין בדרגת לוטננט גנרל המכהן כמפקד פיקוד אלסקה ומפקד חיל האוויר ה-11 של ארצות הברית. התגייס לחיל האוויר של ארצות הברית לאחר שסיים לימודי תואר ראשון באוניברסיטת קולורדו. הוא עבר מספר קורסי הכשרה מקצועית וקורס קצינים. בשנת 1995 הוא מונה לתפקיד קצונה ראשון בטייסת ה-71. בשנים 2000–2001 הוא למד באקדמיה של המטה הכללי. בשנת 2010 דייוויד נחום מונה למפקד להק המבצעים של חיל האוויר ה-18 ופיקד על היחידה עד ליולי 2012. משם הוא עבר לגזרת האוקיינוס השקט והיה ראש מחלקת המבצעים במטה. במרץ 2013 דייוויד נחום מונה למפקד כנף ה-3 באלסקה. בספטמבר 2013 דייוויד נחום קיבל את התפקיד הראשון שלו במטה חיל האוויר ובנובמבר 2016 מונה לסגן מפקד אגף התכנון. בספטמבר 2019 הוא קודם לדרגת לוטננט גנרל ומונה לראש האגף התכנון במטה הכללי של חיל האוויר במקום ג'רי האריס. באוגוסט 2022 מונה למפקד פיקוד אלסקה ומפקד חיל האוויר ה-11 של ארצות הברית. בשנת 2012 פרסם נחום ספר בנושא השגת עליונות בשליטה על האוויר במהלך המלחמה. במהלך הקריירה הוא צבר כ-3,400 שעות טיסה במטוסי קרב שונים. מדיה וקבצים בנושא דייוויד נחום בוויקישיתוף ביוגרפיה באתר חיל האוויר של ארצות הברית
Some Days

Some Days הוא אלבום הבכורה של הזמר-יוצר הישראלי דניס לויד. האלבום יצא לאור ב-2 ביולי 2021, על ידי חברת התקליטים אריסטה רקורדס. על האלבום הכריז לויד ב-15 ביוני 2021, יחד עם פרסומו של דוקומנטרי קצר הנושא את שם האלבום, יחד איתו פרסם קישור להזמנה מוקדמת של האלבום. הסינגל המוביל, "Alien", יצא לאור ב-12 ביוני 2020. הסינגל הגיע למקום הראשון במצעד השבועי של מדיה פורסט ולשני במצעד הרשמי של גלגלצ והופיע במצעדי מוזיקה נוספים ברחבי העולם. הסינגל השני, "Anxious", יצא לאור ב-22 בינואר 2021, והסינגל השלישי, "The Way", יצא ב-4 ביוני. הסינגל השיווקי הראשון מתוך האלבום, "Bottom Line", יצא לאור ב-18 ביוני. סינגל שיווקי נוסף, "Meditation", יצא לאור ב-25 ביוני 2021. מידע על האלבום Some Days באתר MusicBrainz Dennis Lloyd - Some Days Documentary: Part I, סרטון באתר יוטיוב (אורך: 0:06) Some Days by Dennis Lloyd (באנגלית אמריקאית), נבדק ב-2021-06-17
קאדים אלן

קאדים פרנק אלן (באנגלית: Kadeem Frank Allen; נולד ב-15 בינואר 1993) הוא כדורסלן אמריקאי, המשחק בעמדת הרכז בפולגור ליברטס מליגת השנייה באיטליה. אלן החל את קריירת המכללות שלו במכללה הקהילתית של האצ'ינסון, כשבעונתו השנייה הוא נבחר לשחקן העונה בליגה. בעקבות יכולתו הטובה, ב-2015 הוא עבר לאוניברסיטת אריזונה. בעונתו האחרונה באריזונה, אלן העמיד ממוצעים של 9.8 נקודות ו-4.0 ריבאונדים למשחק. בתום העונה הוא נבחר לחמישייה השנייה של העונה ולחמישיית ההגנה של העונה. אלן נבחר בבחירה ה-53 על ידי בוסטון סלטיקס בדראפט ה-NBA ‏2017 וחתם על חוזה כפול בקבוצה, שבמסגרתו הוא שיחק במקביל במיין סלטיקס, קבוצת הבת של הסלטיקס מליגת הפיתוח של ה-NBA. ב-29 בינואר 2018, נבחר אלן לשחקן השבוע בליגת הפיתוח, לאחר שקלע 38 נקודות במשחק האחרון. אותו שבוע כלל גם משחק עם 46 נקודות מול לונג איילנד נטס ב-23 בינואר. ב-2 בפברואר 2018, אלן נבחר לחמישיית ההגנה של העונה בליגת הפיתוח, לאחר שהעמיד ממוצעים של 18.0 נקודות, 5.9 ריבאונדים, 5.0 אסיסטים ו-2.6 חטיפות למשחק. ב-15 ביולי 2018, אלן שוחרר מהסלטיקס. ב-25 ביולי 2018, אלן חתם בניו יורק ניקס. הוא שוחרר מהקבוצה ב-13 באוקטובר, אך חתם קבוצת הבת שלה מליגת הפיתוח, וסטצ'סטר ניקס. ב-14 בינואר 2019, אלן חתם בניקס על חוזה כפול. ב-25 ביוני 2020, אלן שוחרר מהקבוצה. ב-20 ביולי 2020, אלן חתם בJL בורק מהליגה הצרפתית. במדי בורק שותף אלן ב-6 משחקים, בהם העמיד ממוצעים של 8.8 נקודות, 2.5 אסיסטים, 1.8 ריבאונדים ו-1.2 חטיפות ב-17.3 דקות. ב-25 בינואר 2021, נכלל אלן בסגל של קאנטון צ'ארג', אך ב-6 בפברואר הוא שוחרר מהקבוצה בלי שרשם הופעה. ב-17 ביוני 2021, חתם אלן בהפועל חיפה מהליגה הישראלית. בעונה זו העמיד ממוצעים של 13.9 נק', 3.7 ריבאונדים, 3.4 אסיסטים ו-1.8 חטיפות ב-29.5 דק'. נתון אשר זיכה אותו בתואר מלך החטיפות של הליגה יחד עם שותפו לקבוצה גרגורי ורגאס. בשלב הפלייאוף העמיד 12 נק', 3 אסיסטים ו-1.3 ריבאונדים ב-23.7 דק'. לקראת עונת 2022/23 האריך את חוזהו בחיפה לעונה נוספת. בפברואר 2023 הואשם אלן בשימוש בסמים אסורים בספורט לאחר שנכשל בבדיקת שתן שבוצעה במסגרת משחק ביורופקאפ, עקב כך הושעה על ידי הפועל חיפה עד לסיום העונה ובסופו של דבר הושעה על ידי פיב"א לתקופה נוספת של 3 חודשים. מדיה וקבצים בנושא קאדים אלן בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN רכש ראשון להפועל חיפה: קאדים אלן, באתר מנהלת ליגת העל בכדורסל, ‏17 ביוני 2021 נועה פופלינגר, ‏נושם לרווחה: קאדים אלן יורחק ל-3 חודשים בלבד, באתר ערוץ הספורט, 5 במאי 2023
ניקולס קלקסטון

ניקולס דוויר קלקסטון (באנגלית: Nicolas Devir Claxton; נולד ב-17 באפריל 1999) הוא כדורסלן אמריקאי, המשחק בקבוצת ברוקלין נטס מליגת ה-NBA, בעמדת הסנטר. בתחרויות בינלאומיות מייצג קלקסטון את נבחרת איי הבתולה בכדורסל. קלקסטון נולד וגדל בעיר גרינוויל שבקרוליינה הדרומית, ובשנת 2017 החל ללמוד באוניברסיטת ג'ורג'יה. בעונתו השנייה בקבוצת הכדורסל של האוניברסיטה הפך לאחד משחקניה המובילים, ורשם ממוצעים של 13.0 נקודות, 8.6 ריבאונדים, 2.5 חסימות ו-1.8 אסיסטים למשחק. בקיץ 2019 הודיע על עזיבתו את האוניברסיטה, לאחר שנתיים בלבד, לטובת התמודדות לבחירה בדראפט ה-NBA. בדראפט 2019 נבחר קלקסטון על ידי ברוקלין נטס, בבחירה ה-31. הוא ערך את הופעת הבכורה שלו ב-NBA ב-8 בנובמבר, כשרשם שמונה נקודות ושישה ריבאונדים בניצחון 119–115 על פורטלנד טרייל בלייזרס. לאורך עונת הרוקי שלו שותף ב-15 משחקים בלבד, בין היתר בשל פציעה בכתפו השמאלית, במהלך העונה קלע 4.4 נקודות בממוצע למשחק. בינואר באותה שנה השתתף במספר משחקים בקבוצת הבת של הנטס, לונג איילנד נטס. ב-24 ביוני 2024 הודיעו הנטס כי קלקסטון עבר ניתוח מוצלח בכתפו השמאלית וכי הוא צפוי להחמיץ את שארית עונת 2019/2020. לקראת עונת 2020/2021, הנטס העבירו בטרייד את הסנטר ג'רט אלן כדי לפנות דקות משחק נוספות לטובת קלקסטון שעבר לשחק כסנטר המחליף. בקיץ 2021, שלחו הנטס את דיאנדרה ג'ורדן בטרייד, וכך קלקסטון הפך לסנטר הפותח בעונת 2021/2022. ב-2 בפברואר 2022, קלע קלקסטון שיא עונתי של 23 נקודות, לצד אחד עשר ריבאונדים וחמש חסימות, בהפסד 112–101 לסקרמנטו קינגס. בפלייאוף של אותה העונה רשם קלקסטון ממוצעים של 10.5 נקודות ו-2.3 חסימות למשחק. ב-7 ביולי 2022, חתם קלקסטון עם הנטס על חוזה לשנתיים של 20 מיליון דולר.את עונת 2022/2023 הוא סיים את תוך שהוא מוביל את הליגה ב-70.5% מהשדה, יחד עם 2.5 חסימות בממוצע למשחק, השני בליגה, הגיע למקום התשיעי בהצבעות לשחקן ההגנה של השנה. ב-6 ביולי 2024, קלקסטון חתם מחדש עם הנטס על חוזה לארבע שנים של 100 מיליון דולר. מדיה וקבצים בנושא ניקולס קלקסטון בוויקישיתוף ניקולס קלקסטון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN הסטטיסטיקות של קלקסטון בליגת המכללות, באתר sports-reference.com רשימת הנבחרים בדראפט 2019, באתר basketball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
סטפדקטומיה

סטפדקטומיה (באנגלית: Stapedectomy; מילולית: כריתת הארכוף. לעיתים ההליך אינו כרוך בכריתה ואז הוא קרוי: סטפדוטומיה, stapedotomy) היא הליך כירורגי המבוצע באוזן התיכונה על מנת לשפר את השמיעה. בתהליך זה נכרת הארכוף (מעצמות השמע) ומוחלף בתותבת. קיבוע של הארכוף גורם ליקוי בהולכת הקול ולאובדן שמיעה. קיבוע הארכוף מתרחש באחד משני מצבים: 1. אוטוסקלרוזיס, תהליך של מינרליזציה לא תקינה של העצם שמביא לקיבועה. 2. מום מולד בארכוף. בשני המצבים ניתן לשפר משמעותית את השמיעה על ידי כריתת הארכוף והחלפתו בתותבת זעירה או באמצעות יצירת חור בעצם הקיימת ו'הלבשת' תותבת קטנה מיוחדת שמשפרת את התפקוד, הליך זה נקרא סטפדוטומיה ולעיתים זהו התהליך המומלץ יותר בקרב מי ששמיעתם נפגעה כתוצאה מאוטוסקלרוזיס. מיקום שרשרת עצמות השמע באוזן ארכוף אוזן ימין ארכוף: גודל יחסי ניתוח סטפדקטומיה ואוטוסקלרוזיס באתר המרכז הרפואי קפלן ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.